Eleinte Oppidum Ubiorumban állomásozott, azon a területen, ahol később Germania Inferior provinciát megszervezték. A megerősített germániai határvidéken ekkor öt légió tartózkodott Publius Quinctilius Varus parancsnoksága alatt. I.sz. 9-ben Varus három légióval a germánok ellen indult, de a teutoburgi erdőben csapdába csalták és valamennyi egységét megsemmisítették. Az I. légió a hátrahagyottak között volt (Varus unokaöccse, Lucius Asprenas parancsnoksága alatt), így elkerülte a pusztulást.